section_heading: Karijera
paragraph_text: Za razliku od Miyazakija, koji je tako originalan da se ne može poistovjetiti ni s jednom strujom japanske animacije, Anno je mnogo bliži tipičnom japanskom animatoru. On je posve nerazumljiv bez pozadine iz koje je iznikao, jer se drži pravila jednog razrađenog žanra. Općenito, kad je u pitanju Zemlja Izlazećeg Sunca, nema ni govora o »Cahiers du cinéma« i politici autora. Japanska je animacija industrija kao Sony ili Toyota, a redatelji su radnici na traci.